
FLOWER SHOP 


Pa tur bo areglonan 
di flor pa tur ocasion. 
Tambe nos por decora 

bo fiesta 
(boog, mesa di spiel, 
stand pa firma etd.) 


Tel.: 58128 - Sta. Cruz 
52C 

'CHAPARITA ELVIRA LOPEZ" 


den su estilo nobo 
Tur Diasabra y Diadomingo 
di 7'or a.m. - 9or a.m. 
CHAPARITA 
Y SU SHOW MEXICANO 
TOP FM 95 
E ORGUYO DI ARUBA 


TEL.: 55555 

UERTAT KOAR 


Y SU SECRETO ARTISTICO 


Na e cantidad di trofeonan cu ta dornando e cas na Fortheuvel-straat 
den e bario romantico, Lago-Heights, ta duna di compronde cu 
akinan ta bibando un cantante, cu a sa di luci den su carerra artistico 
cu exito. Ta trata akinan di Vivian Kock cu pa hopi ta ser admira 
como un cantante, cu a sa di sobresali ariba tereno di musica 
Mexicano. No ta por nada cu su persona a ser bautisa como "La Reina 
de Las Canciones Mexicana.” Despues di seis aña cu Vivian Kock no 
a subi ensenario pa participa den un festival di Ranchera, e la competi 
ultimo den e festival di Comunica y a logra di palma e publico 
completamente na su lado. E aplauso fuerte y largo tabata bon 
mereci. Vivian Kock di un forma grandioso y unico a logra bai cu e 
titulo di e cantante ganador. Esey tambe a forma un titulo simbolico 
y un honor sin final pa Vivian Kock. | 
Kende e persona tan valioso aki ta ariba tereno di musica mexicana? 
Revista Boulevard por a logra un combersacion cu Vivian Kock y cu 
honor kier trece esaki pa tur su fiel lesadornan. 








Vivian Kock despues di a sinta un 
poco mas comodo den su stul, ainda 
cubri cu energia tocante esaki a conta 
lo siguiente: "Pa bo por triunfa como 
un artista, bo tin cu laga tanto bo alma 
y corazon funciona durante bo canto. 
Y si bo tin esaki, anto bo ta casi sigur 
caba ariba e caminda di triunfo. Y 
esaki ta mi secreto, cu mi ta usando 
durante mi carrera artistico, pa logra 
haya e publico na mi lado. Pasobra na 
momento cu mi ta cantando, mi ta 
percura pa tur esnan cu ta presencia 
mi show, pa nan por sinti nan mes den 
un mundo di diverticion. Y pakico no 
haci esaki," Vivian a bisa, "mientras 
cu den e mundo aki tin hopi tristeza 
caba? Mi ta trata pa brinda mi 


L.G. Smith Blvd. 106 


FOR: 


cancionnan di un forma mas mihor 
cu ta posible, pa di e forma aki un y 
tur por sinti nan mes leu, for di tur 
pena y dolor cu ta acompaña nan. Mi 
ta kere, cu esaki ta mi deber como 
cantante, pa yudanan soporta e 
dolornan, sufrimentonan y e pena 
dolorosonan, cu ta podera di nan 
como un ser humano. Y mi ta haya cu 
mi tin tur mi razon pa haci esaki," 
Vivian cu su wowonan berde y bunita 
a bisa". No lubida, cu un cancion 
mexicano ta un arte ariba su mes, pa 
interpreta esaki di un forma correcto. 
Pasobra si bo no por haci esaki, anto 
mitar di bo cancion lo perde su valor. 
Bo tin cu compronde mi bon, cu un 
cancion mexicano ta consisti di un 

All kinds of HYDRAULIC HOSES 

- BATTERIES 

melodiaromantico y cu mensahenan 
cu mester por penetra den profundo 
di un corazon. Ah," Vivian a bisa, 
"mi a yega di encontra mi mes 
cantando, na unda un homber joven 
a laga tur otro presente, mira e otro 

SERVICES & REPAIRS N.V. 


The best used cars, with 
the BEST PRIZES in town. 
We are specialized 
in American cars and you can 
order yours in our catalogue 


For more information call us at: 
Tel.: 52978 - 50713 - Fax: 52978 - 50267 


banda di su imagen. E 
cancion cu mi a canta 
tabata asina sentimental, 
cu e no por a domina su 
lagrimanan. E la haci 
esaki na un momento 
hopi riparable pa esnan 
presente," Vivian cu un 
voz abao pero bon 
comprondible a bisa. 
"Con?Pakico mita gusta 
cancionnan mexicano 
asina hopi? Mi'n sa," 
Vivian a bisa cu un 
sonrisa, "pero mi ta kere 
cu mi a ser cria di mi 
baby te na grandi cu 
cuchara di papa, 
consistiendo di notanan 
musical mexicano." 


Paunrato Viviana dirigl 
su miradanan den 
direccion di su mama cu 
ta siguiendo nos 
combersacion. "Ha-ha," 
su mama Marieta 
hariendo a tuma palabra, "dia cu 
Vivian a nace y a laga su prome grito 
resona como baby, mesora mi a bisa 
den mi mes, pero esaki no ta un grito 
normal mas di un baby, pero e tabata 
parce mas tanto un grito mexicano. 


No ta berdad Mario?" e mama 
dirigiendo su mes na su casa å puntra 
cu un hari. E tata di Vivian a hari y a 
pasa su man na su bigoti y a bisa: 
"Esey ta berdad y no ta un mentira." 
Pa un rato a sigui un harimento den e 
sala y despues Vivian cu'n hari timido 
a murmura e siguiente entre su lipnan: 
"Aino mama, pakico bisa esaki di mi 
persona? Tende Theolindo, no 
publica esaki si den bo revista 
Boulevard. Priminti mi esaki por 
fabor?" 

E mama a grita hari y a bisa: "Esey si 
ta bon, pakico no publica esaki si 
esey ta algo puro berdadadero?" 


Aribae pantalla di television, cual su 


volume ta baha, un novela den pleno 
di su actuacion cu nan artistanan ta 
tumando lugar. Un par di trofeo cu 
Vivian a yega di conquista, tabata 
formando e adorno necesario di e 
television. "Tende," Vivian Kock a 
bolbe tuma e combersacion na su 
banda, "mi ta sinti mi feliz serca mi 
mayornan. Mi tin dos yiu, un princesa 
y un prins. Nan ta Julliza y Mario 
Alexander. Pa bisa cu sinceridad, mi 
ta hopi orgulloso mes cu nan. Nan 
dos ta forma pa mi, consuelo, 
esplendor y eorgullonan den mi bida. 
Ademas nan dos ta percura, pa mi 
corazon por funciona manera debe 


ser. Tambe mi ta considera mi 
mayornan, mas cu un prenda valioso 
cu por existi. E cas di mi mayornan ta 
e palacio sagrado di mi yiunan, y ta 
nan dos ta e personanan valioso pa 
dirigi mi yiunan ariba e bon caminda. 
Mi mayornan igual cu mi ruman 
homber, ta e personanan cu semper 
ta apoya mi, pa mi cantamento. Y 
esaki mi ta considera como algo 
grandioso pa mi carrera artistico. Bo 
tambe no ta haya cu mi tin razon? 
Pesey tur ora mi ta resa na "Dios" pa 
nan ser bendiciona como bon 
mayornan. Nan ta merece esaki," 
Vivian cu'n seriedad den su voz a 
bisa. "Mi mes ta un persona cu semper 
tin hopi Fe den "Dios" y La Virgen di 
Guadaloupe, e patrona di nos 
cantantenan y mariachinan." 


Vivian Kock actualmente tin dos aña 
caba cu e ta trahando como cantante 
cohuntamente cu Mariachi Orgullo 
na La Cabana. Esnan cu tin gana di 
mira Vivian Kock den actuacion lo 
por acudi na La Cabana. Pero si, bo 
mester tin e suerte di bo bida, pa bo 
no acudi na La Cabana y Vivian 
Kock ta liber e anochi ey. E cas di 
Vivian Kock ta yena cu trofeo tanto 
na muraya, wandmeubel-kast y ariba 
television. Trofeonan cu hasta Vivian 





Kock a yega di conquista tempo di su 
ocho aña di edad. Ta cu e edad aki 
tambe, Vivian a logra conquista e 
premio ganador durante e festival 
"Voz di Landia" cu acompañamento 
di un Banda Musical. Un pasashi ida 
y vuelto pa Disney World, tae premio 
valioso cu Vivian a logra conquista. 
Durante e actuacionnan di Vivian 
Kock, tambe e la yega di canta cu 
Mariachi Perla de Mexico y tambe 
cu Mariachi America di Mexico. Tur 
esakinan ta pruebanan valioso, cu 
Vivian Kock enverdad merece e 
honor pa carga e nomber como, La 
Reina de Las Canciones Mexicana. 


Pa un rato Vivian a dirigi su 
miradanan ariba un sombre mexicano 
preto cu plata, cu ta formando un 
adorno na e muraya di e sala cu su 
color blanco. Despues Vivian cu un 
voz melodioso a cuminza canta un di 
su rancheranan favorito. Un voz cu 
den su totalidad a brinda e claridad 
necesario cu'n hogar mester. Despues 
di a laga un falseta resona, Vivian 
hariendo a puntra: "Ta kico talvez bo 
a kere, cu mi no por produci un 
falsete? Ai no," Vivian a bisa, 'anto 
bo no conoce mi personalmente como 
un cantante di cancion mexicano." 

"Con? Kico bo kier sa di mi persona? 


Ki sorto di persona mi ta ariba tereno 
di amor?" Un sonrisa a aparece ariba 
su cara y cu su wowonan mirando di 
un banda e la bisa: "Hmmm, con pa 
mi cuminza contesta esaki awor. E la 
pasa man den su cabeinan largo y 
bunita di e color castaña y despues a 
bisa lo sigiente" Den amor mi ta hopi 
romantico. Pa un amor fiel, mi ta 
capaz di entrega mi alma completo. 
Pero e persona ey mester ta honesto, 
sincero y hopi amoroso. Ademas e 
mester ta un persona, cu por prueba 
su confianza. Pero tampoco e no 
mester ta un persona aventurero. No," 
Vivian sacudiendo su cabez a bisa. 
"E mester ta completamente sincero, 
den cual nos tur dos por sa pa respeta 
otro. Mihor bisa, un persona cu ta 
parti su alegria cu mi, ademas e mester 
por apoya tur mi proyectonan artistico 
cien por ciento. E mester ta un joven, 
cu mester por acepta mi, manera cue 
la sera conoce cu mi. Tambe e mester 
ta sincero y no un persona mentiroso. 
Y sie por yega serca mi solamente un 
vez pa luna, cu un bouquet di flor, 
esey mes ta bastante pa e por ser un 
bon testigo, pa mi corazon tin e 
felicidad necesario. Pero si e ta un 
persona mentiroso anto e por lubida 
completamente ariba mi persona. Y 
bo por kere mi palabra," Vivian a 


KENTUCKY FRIED CHICKEN 


Hendrikstraat 


call 23447 


Opened daily from 
11'0 clock a.m. 
On weekend until 1'o clock a.m. 


bisa, "pasobra cu mentira hamas e 
por yega na roba un espacio na mi 
corazon. Esey si nunca." 


Actualmente Vivian Kock pronto lo 
haci un viaha pa un pais hopi leu for 
di nos Isla Aruba. 

Un splendor bunita tabata lesable 
den e wowonan berde di Vivian. 
"Mi ta bai pronto pa Mexico como 
turista. E pais di musica mexicana. 
Y bo sa kico lo resulta grandioso pa 
mi persona na Mexico? Esey ta pa 
sera conoci cu e cantante Pedro 
Fernandez, pa gana experencia di su 
persona, di e exitonan tan grandi cu 
e ta pertenece." 


E stempel di La Malandra - 
produccion di Cecelito Lopes -ainda 
Vivian Kock ta carga esaki cu ne. 
"Pa mi esey por lo pronto ta pertenece 
na pasado. Eta igual cu ora bo dal un 
buki sera y warda esaki. E papel di 
La Malandra ta tin su partinan 


1 Bloemkool mediano 


1/2 kg. di boonchi berde largo 


6 wortel 
6 webo 


1/2 liter di crema di lechi bati 


humoristico pa mi persona, aunque 
pa otronan talvez esaki no tabata 
asina. Pero si, e papel di La Malandra 
pa mi persona, lo keda un gran 
recuerdo den mi bida." 

Como animadora di Radio Caruso 
Booi FM, Vivian conoci pa su voz 
sexy tin un bon palabra pa esaki. 
"Mi ta sinti mi hopi orgulloso mes, 
pa por ta tras di e microfonnan di e 
emisora aki. E directora di e emisora 
aki, Sira Booi ta un bon hende y 
ademas eynan mi tin e pleno libertad, 
pa complace mi oyentenan den mi 
programa "Musica Mexicana". 
Eynan mi no ta claba na un solo 
imagen. Mi por alegra of brinda e 
consuelo necesario pa un persona cu 
ta den necesidad di esaki. Bo por 
kere mi palabra,” Vivian Kock bisti 
den un short cora combina cu'n blusa 
roos y blanco a bisa, "e emisora aki ta 
igual cu un sorto di school, den cual 
mi por grandese mi experencia 
artistico. Mi por ripara, cu mi 


BOLO DI VERDURA 


(Rosaly) 


1 cuchara di manteca, salo y peper na smaak 
Nootmuskaat, mayonaise y moster 


Lechuga 


programa na radio a crece 
enormemente, pasobra dia pa dia mi 
ta haya mas oyente. 

Mi ta sinti mi hopi comodo mes 
eynan, como cu mi ta ser aprecia pa 
e programa cu mi ta presenta. Y esaki 
pa mi tin mas valor cu un premio 
mayor," Vivian cu un sonrisa preciosa 
ariba su cara a bisa. Un sonrisa cu por 
brilla cualquier corazon cu ta ser 
rondona pa scuridad. "Mi mes ta un 
persona amable y conforme pa e 
momentonan precioso cu mi tin den 
mi bida. Y na momento cu mi termina 
mi trabao na radio, anto mi ta 
gradecido na nos "Gran Señor, cu 
atrobe pa di tanto vez, mi por aconsola 
un cantidad di oyentenan cu un of 
mas cancion mexicano. Y na 
momento cu mi mester canta y mi ser 
recompensa cu un aplauso fuerte, 
anto mi ta sinti, cu esaki ta e 
contribucion cu awe mi porta hibando 
un bida feliz y bendiciona." 


Herbe suficiente awa cu salo den weja i pone e verduranan aden, i cushinanan te ora nan ta moli, 
sakanan afor di e weya. 
Den un konchi ta bati e webonan, e crema di lechi, salo, peper y nootmuskaat hunto. 

Hunta un forma cu manteca, y basha un tiki di e mescla aden, pone e wortelnan abao, ariba nan e 
boonchinan i ultimo e bloemkool i basha e resto di e mescla. 


Keinta e fornu na 3200 gr. i lagele cushina pa mas o menos 1 ora, pa sa si e la cushina bon, prik e cu 
un palo di sate 1 si e sali limpi, e bolo ta cla. 
Pa e saus ta mescla e mayonaise 1 moster. 


Sirviele cu saus di mayonaise 1 moster ariba un cama di lechuga. 





CASAMENTO CUBRI PA ESCANDALO 


Durante un vuelo pa Florida, Laura Chris di un forma emociona tabata viahando. Un asiento su dilante, 
e joven Jim tabata sinta. Jim un poco prome cu e avion a lanta su vuelo a sera conoci cu Laura, kende a 
conta na Jim, cu su persona ta bayendo pa Florida pa pasa un vacacion chiquito cu su amiganan. Na 
momento cu e avion a ateriza na e aeropuerto, Laura a sinti su mes igual cu e tabata conoce Jim for di hopi 


añanan caba. 


"Jim,” Laura a bisa, "tabata pa mi un honor grandi, di por a sera conoci cu bo persona. Mi ta spera, cu 
un dia suerte lo toca nos dos, pa encontra cu otro atrobe, p'asina nos por combersa ariba nos vacacion cu 


nos dos ta haciendo.” 


Prome cu nan a separa for di otro na 
aeropuerto, nan dos a yega na un 
acuerdo pa encontra cu otro atrobe 
na New York. 

Nan amistad pa otro tabata algo 
perfecto den tur detalla. Jim tabata 
un caballero cariñoso y simpatico. 
E dianan no a para keto y despues 
nan dos a encontra cu otro na New 
York, manera a ser palabra. Jim a 
regala Laura un bouquet di flor y un 
caha grandi di chuculati. Laura a 
sinti su mes tur contento cu Jim a 
dedica un atencion asina grandi na su 
persona. E tabata sinti igual cu su 
corazon tabata canta di paden. Laura 
por a realiza cu nunca antes e por a 
sinti su mes asina enamora. Su cariño 
cu na prome instancia e ta tin pa Jim, 
a cambia den un amor sin final. Un 
amor cu por termina solamente pa e 
ley di cielo. Pero despues Laura a 
ripara, cu Jim no tabata parce un 
homber, cu tabata conteni di apetit 
ariba tereno sexual. Laura un vez a 
yega di lanza e pregunta na Jim, ta di 
con nunca, e no a trata di pasa un 
anochi completo cu su persona. Ariba 
e pregunta aki, Jim a contesta e 
siguiente na Laura: "Tende, mi amor, 
bo tin cu realiza cu mi tin un respet y 
un admiracion hopi grandi mes pa bo 
persona." 

Despues cu a reina un silencio 
chiquito, Jim a bolbe tuma palabra y 
a bisa: "Laura, mi stimacion pa bo ta 
grandisimo, mi lo por haya e honor 
di bo persona, pa haci bo e pregunta, 
cu bo kier ser mi señora?" 


"Oh, si," Laura a contesta, "e ta un 
ilusion cu ta perteneciendo pa dianan 
largo caba den mi corazon." Un sunchi 
largo na e momento ey a deposita e 
pareha enamora ariba e caminda di 
felicidad. Un felicidad rondona pa 
calor y pasion. 


E mayornan di Laura a keda contento, 
na momento cu nan yiu muher a 
participa e noticia aki na nan persona. 
Nan a gasta un suma grandi pa e 
casamento di nan yiu muher y Jim. 
Despues di e recepcion di nan 
matrimonio, Jim y Laura a bai hospeda 
na un hotel serca di aeropuerto, pa di 
e forma ey nan por haci un viaha pa 
nan luna di miel. 

Pero Laura a keda sorpresa y desgusta, 
na momento cu Jim a cai sinta den un 
stul y ora cu e la mira, con Jim su 





wowonan a baha abao pa despues e 
drenta den un soño profundo. Y pa 
completa e obra amargo, Jim a hala 
un rosea grandi pa despues produci 
un roncamento. 

Laura no por a kere su mes con na un 
momento asina grandioso, e anochi 
cu mester a brilla su corazon cu 
streanan consisti di amor, a ser paga 
pa su esposo, di un forma cu no 
tabata adapta pa un fecha asina 
precioso. Eanochi glorioso acambia 
su Cara bunita cu a ser cubri pa 
tristeza. Pero despues Laura a calma 
su mes, cu nan tin e resto di nan bida 
ainda pa por disfruta di amor, e 
siguiente dia na London. 

Nan ta tin un dia di vuelo hopi largo 
y cansancio mes. Nan dos a hala un 
rosea profundo y satisfecho, na 
momento cu nan por a bandona e 

Laura prome cu e la casa dilanti spiel 


taxi y por a drenta den e hotel cu nan 
a reserva. Pero e biaha aki tabata 
Laura kende no por a domina su soño 
y a collapse. 

Laura tabata den un soño profundo 
ariba cama, ora cu'n batimento na 
porta di nan camber a despierta su 
persona. 
















Tu clase di comestible 
di alta calidad 
Beleg geslice bo dilanti 
Tur clase di liquor 
Departamento di Panja 
Cosmitica y tur articulo 
cu bo'n ta pensa 

Pa Aruba completamente 
pueblo di Noord 


Laura a lanta for di su cama, e la 
manda su cabeinan patras y cu 
pasonan chiquito e la bai pa habri e 
porta. 

Un homber joven cu cabeinan blond 
tabata para dilanti e porta di su 
camber. Prome cu Laura por a 
pronuncia algun palabra, e homber 


Palm Beach Supermarket 


Noord 37 


joven a bisa e siguiente den su 
direccion: "Por fabor, mi tin gana di 
haya e oportunidad pa combersa cu 
Jim. Esaki por ta posible?" 

Laura a bira su mes lomba pa e homber 
joven, pa yama su casa, ora cu na e 
momento ey su wowonan a capta, 
con Jim tabatatembla ariba su pianan. 
Nunca antes Laura a yega di mira Jim 
en un actuacion asina raro. Laura 
ier a bal den direccionn di su casa, 
ero e no a logra. Jim cu'n odio 

en voz a grita lo siguiente den 
ireccion di e homber joven: "Ta 
ico bo ta haciendo akinan como un 
ersona strana?" Na e mesun 
momento ey tambe Jim a dal algun 
paso grandi den direccion di ehomber 
joven y a pusha e joven pafor di su 
camber y a dal e porta sera. Despues 
e la bai den direccion di su recien 
señora y a bisa: "Tende, mi mester 
sali pa un rato. Keda spera ariba mi 
den camber, mi ta regresa mas pronto 
cu ta posible. Den algun minuut mi ta 
serca bo atrobe." 


Å aa x 


Despues di e palabranan ey, e porta a 
dal sera y Laura a keda atras sin sa 
kico e mester pensa of haci. Tabata 
parce cu no ta tin un consuelo 
necesario nae momento ey pa consola 
su persona. E minutnan a pasa y a 
bira un ora y despues a pasa dos ora, 





TA BENDE 
SANTO 
PIEDRA 
GRANIET 





na momento cu e corazon di Laura a 
bira impasenshi. 

Na momento cu Laura no a spera, 
Jim a regresa cu un cara palido y 
nervioso. Despues di a pasa man pa 
un botter di whisky cu tabata su dilanti 
yayenaun poco den un glas, elalaga 
esaki baha den su garganta. E la saca 
un lenso for di su saco y a pasa esaki 
na su cara y despues di un tosa 
chiquito e la bisa e siguiente na su 
recien señora: "Laura, por fabor, bo 
por ta asina amable pa sinta un rato? 
Mi... Mi tin algo di importancia pa 
participa na bo persona. Enverdad, 
mi... mi no tin un idea con . . . con 
pa cuminza duna un splicacion na bo 

persona. Pero kico mas mi mester 
haci den un asunto asina? Pero mi ta 
obliga di conta bo e berdad, pasobra 
como mi sefiora bo tin tur e derecho 
pa sa e berdad. E homber joven cu a 
bin na e porta di nos camber, ta un 
persona di Schotland." Na e momento 
ey Jim a tuma un pausa. Prome cu 
Laura kier a expresa algo, su casa a 
bolbe tuma palabra. E homber joven 
ey a tende di nos matrimonio y a bin 
na e hotel aki, cu'n vuelo mas tempran. 
Laura tabata mi puro deseo, pa ora cu 
mi a casa cu bo, pa mi por a sali for 
di e otro bida cu mi ta tin, prome cu 
mi a sera conoci cu bo. Y awor mi ta 
bai conta bo e berdad correcto, Laura. 


Sigui Flush y yama 

Bo por kere mi palabra, bo ta e mihor 
amistad cu mi tin, pero. . . pero mi, 
mi no ta sinti ningun atraccion sexual 
pa bo persona." 

"No?" Laura cu'n voz temblando a 
puntra. Yehomberjoveneyta...ta 
kico anto e la bin haci akinan?" 
Jim pa un momento a sera su 
wowonan y despues cu un verguenza 
ariba su cara a baha su cabez abao, pa 
despues cu'n voz frieu a bisa lo 
siguiente: "E homber ey yama Boby 
y ta mi amor. Laura, mi ta sorrry, 
pero mi ta un homo-sexual, of mihor 
bisa, mi no ta un homber cu ta gusta 
muher." 

"Con?" Laura manera un hende cu a 
keda paraliza a puntra cu'n voz 
temblando. "Anto ta pakico bo a casa 
cu mi anto? Bo a tuma mi talvez pa 
un mucha muher cualquiera of un 
idiota? Bota un homber di mas porco 
cu por tin ariba e mundo aki. Bo ta un 
homber sushi mes. Tende un cos 
aki," Laura cu'n voz gritoso a grita 
den direccion di su recien casa. Mihor 
bisa, nos matrimonio completo ta un 
desastre cubri cu lodo! Mira pa bo 
desaparece mas liher cu ta posible 
for di mi persona. Bo ta poniendo mi 
stoma bira! E mihor cos cu bo por 
haci ta, pa coi bo maletanan y sali bai 
mas pronto cu ta posible, pa semper 
for di mi bida! Mi no tin e necesidad 
pa biba na lado di un homber cu no 
conoce e valor di un muher!" 
Unpoco rato despues Jim a pasa man 
cu su maletanan y a bandona e hotel 
lagando su recien señora atras. 


Laura a keda atras bao di yoramento. 
Su matrimonio tabata un fracaso total. 
Un matrimonio na unda ningun 
momento e por a disfruta di un amor 
puro. Laura no ta tin ningun idea, 
kico pa haci den un momento asina 
doloroso. Loque su persona como un 
recien señora a pasa aden, no tabata 
nada mas cu'n aventura escandaloso. 
Ta con e tin cu haci pa e por haya e 
esfuerzo necesario, pa conta su 
mayornan di su caso tristo? 

Pero finalmente, su mama a logra e 

confianza di su yiu muher, y Laura a 
saca e secreto escandalo cu e ta tin 
warda na su corazon. 

Su mama a haci tur su posible pa nan 
matrimonio ser cancela. Y su mama 
alogra. Nan matrimonio asercancela. 
Poco-poco Laura a haya e curashi 
necesario pa conta su amistadnan y 
su famianan di su esposo cu adeposita 
su matrimonio den algo vergonsoso. 
E tata di Jim no por a kere su mes, cu 
Jim su yiu homber ta pertenece den e 
mundo di homo-sexualnan. Jim su 
mama no por a soporta e noticia 
amargo ey y e la haya un shock pa 
cual e mester a keda pa algun dia den 
hospital. 


Laura a biba siete aña cu'n recuerdo 
doloroso na su curazon. Pero su 
mama a curasha su yiu muher, pa 
trata na sera conoci cu'n otro joven, 
cu si por brinda su persona, e 
stimacion necesario como un homber 
perfecto. Cada momento cu por 
presenta pa Laura, e tabata manda 

oracionnan na cielo, pa e por logra 
encontra un berdadero compañero, 
pa di e forma aki e no keda den e 
mundo di soledad. Y Laura su 
oracionnan a haya su oido. Laura 
tocante e esaki a conta lo siguiente: 
"Awe pa mi, Jim awor ta pertenece 
na pasado pa eternidad. Aki cuatro 
luna, mi lo drenta enlace matrimonial 
cu e homber mas valioso y 
maravilloso cu ta existi, cual joven si 
porrecupera mi heridanan sangrante, 
cu a ser causa den pasado na mi 
persona. Mi tin tur e siguranza, cu e 
joven ey si por hiba mi den un bida di 
felicidad. Ademas mi ta tin e suerte 
den mi bida, cu durante mi recien 
matrimonio, cu mi persona nunca a 
drenta den contacto sexual cu mi 
esposo. Pasobra despues mi a bin 
tende, cu Jim tambe ta tin su 
sufrimento na e mundo aki. Su amigo 
joven tabata pertenece di Aids, y 
como cu nan dos tabata tin relacion 
sexual cu otro, Jim tambe a bin 
encontra cu e virus di Aids. Nan tur 





dos ya ta descansando den nan ultimo 
lugar di sosiego. Mi mester gradici 
na "Dios", cu como un pareha casa, 
nos no a yega nunca di comete e acto 
di sex cu otro. Esaki pa mi persona ta 
un descubrimento cu "Dios" ta na mi 
lado, pa awor si pronto, mi por hiba 
un bida feliz cubri cu amor manera 
mi curazon ta merece..." 





EMOCRACIA DEN UN 
ESTADO DI DERECHO 


Paisnan liber den mundo ta ser 
goberna pa gobiernonan cu ta ser 
eligi pa pueblo a base di un programa 
pa yuda nan respectivo paisnan unda 
parlamentonan di acuerdo cu un 
Constitucion, reglamento di orden 
tin e obligacion moral y legal pa 
vigila, controla gobierno. 

E instrumentonan legal pa haci esaki 
ta mediante: 


1. aprobacion di un presupuesto di e 
pais; 

2. e drecho di haci pregunta na e 
gobierno; 

3. e dercho pa interpela un Ministro; 
4. esun mas fuerte ta un encuesta 
parlamentario. 


Logicamente 3 miembro di 
Parlamento por pidi reunion pa trata 
cualkier topico. 

Den nos pais esaki a ser mata caba 
pa e presidente actual cu a converti 
nos Parlamento den un apendix di 
gobierno. Reunion di Parlamento ta 


tuma lugar ariba instruccion di 
gobierno, unda e Ministro Presidente 
ta anuncia ki dia ta reuni. 

Si tuma lugar un reunion mes di 
Parlamento ta ora cu e issue no t'ey 
mas y a perde su interes. 

Ejempel clave di frustra trabao di 
oposicion ta ora nos, na 3 ocasion a 
pidi reunion ariba contratonan cu 
Fabela y te awe nada, pero mientras 
tanto acrea espacio pa gobierno corre 
pa nan responsabilidadnan di duna 
cuenta. Tur locual gobierno presenta 
ta ser acepta sin problema pa 
coalicion. E organo cu mester vigila 
y controla gobierno a bira un stempel 
parlement. 

Gobierno ta nenga Parlamento 
rapportnan, estudionan y contratonan 
firmá cu ta mara pueblo pa miyones. 
Ejempel ta e rapport ariba aumento 
di pensioen, rapport ariba Seguridad 
Nacional y contratonan cu Fabela, 
Consultant Birk Hillman, compra di 
e radar etc. . 

Gobierno no tin ningun clase di respet 





pa Parlamento, pasobra hasta ora cu 
tin reces nan ta trata contratonan cu 
ta encerra miyones di florin di un dia 
pa otro, sin tene cuenta cu no a manda 
e documentonan adelanta pa studia 
nan debidamente, y tampoco ta 
presenta cu e documentonan durante 
e Comision Central y despues e 
reunion publico tampoco no ta ser 
yama. 

Ejempele "deal" cu taexonera "Citco' 
di su obligacion legal y su castigo 
penal. Parce pa e gobierno aki, esnan 
cu placa por cumpra nan castigo! 
Democracia ta ser frustra cu 
persecucion di tur hende cu ta pensa 
diferente cu e gobierno. Cierto 
medionan di comunicacion a lubida 

nan obligacion social di controla Esnan cu ainda tin e curashi pa papia 
gobierno, tin ta bai asina leuw di contra labamento di placa y 
defende hasta corrupcion, basta "nan" traficacion di droga cu tin nos pueblo 
gobierno, unda cu e sindicalistanan cu masha hopi preocupacion di droga 
cu ainda tin e curashi di critica y tristeza den masha hopi hogar, ta 
gobierno, ta ser ataca pa coalicion, ser calumnia tur dia y hasta den 
gobierno y cierto medionan di prensa. defensa di e criminalnan. 

Nos ta-hunto cu Colombia-e unico 
pais, unda esnan cu ta fuerte contra 
droga y labamento di placa ta ser 
intimida, persigui y nan nomber ta 
ser lastra den cierto corantnan, på 
esnan envolvi laga elimina of mata 
nan. 

Ejempel clave di e derumbe total di 
nos estado di derechota tur e atakenan 
baho contra e director di Seguridad 
Nacional y ex-Ministronan di M.E.P. 
Casi ta ser bisa awor cu ta nan ta laba 
placa, ta nan ta trafica den droga, 
anto esnan envolvi segun gobierno 
americano, mediante su coordinador 
sr. "Rayburne Hesse" ta ser defendi y 
proteha. 

Berdad ta cu Merca tin biaha ta acusa 
hendenan inocente tambe, pero esey 
nan no mester reclama, haci 
comosifuera ta sr. Martinus Ras ta 
"esun culpable, pero bai Merca pa 
"clear", esey si por, nan nomber. 

E publicacionnan di documentonan 
di Seguridad Nacional ta muestra cu 
mester investiga e gobierno actual. 
Mester bin un investigacion mescos 
cu a sosode na Colombia, pasobra no 
por ta asina cu esnan cu kier defende 
nan pais contra traficacion di droga, 
labamento di placa, unda cu mayoria 
hogar na Aruba ta sufri tur dia, unda 
hende ta decai socialmente y bira 
choller, unda tristeza grandi ta reina 
den hopi hogar, anto ainda mester 
pidi pa elimina e poco nan cu kier 
combati e crimennan internacional 
aki, ta duna hopi di pensa cu e 
fundeshi di nos democracia ta ser 
sacudi tur dia y ta cayendo den otro. 
Ora poder economico por controla 
gobierno manera ta e caso aki na 
Aruba y hasta ta determina e manejo, 
pueblo mester ta preocupa. 

Nos kier adverti cu e politica neo 
liberal aki, tur dia ta causa victimanan 
aki na Aruba. No ta nada straño cu 
doño di trabao ta haciendo fiesta cu e 
trahadornan, unda cu ya caba 
centenares di retiro a cay. Unda 
comercio ta haci locual nan kier cu 
prijsnan, aki na na Aruba. No tin 
ningun control, pasobra no por mishi 

cu sponsornan di campaña. 

E manejo neo liberal aki, unda kier 
bende tur empresanan di gobierno cu 
ta gana placa, manera den e caso di 
Setar, ta prueba cu Gabinete Eman ta 
conspirando cu comercio pa crea un 
manejo neo liberal cu na unda cu 
esaki a ser practica, e a laga e pueblo 
den problema y esnan den gobierno y 
nan amigonan a bira mas rico y e 
pober nan mas pober. 

Gabinete Eman ta contribuyendo pa 
yuda esnan economico mas poderoso 
kere cu hasta nan por controla 
oposicion, pasobra una vez cu ta 
controla gobierno, respectivamente 
A.V.P./O.L.A., ta kere cuesaki tambe 
por cu nos partido M.E.P. 

Nos principionan ta social democrata, 
y nos sosten por lo general ta esnan 
cu ta rekeri defensa contra tur poder 
cu kier abusa di nan. Nos ta un partido 


Cosmico e mihor zonido 
y 
mas potencia 
y 
mucho mas musica 
E diferencia den radio 

pragmatico. 

Nos base ta uno solido, pasobra desde 
nos fundacion semper nos a 
representa un parti grandi e pueblo, 
unda hasta na 1979 nos a yega di 
logra 13 di e 21 asientonan den 
Parlamento. 

Den tur eleccion nos sosten ta hopi 
grandi y significativo. Nos ta desea 
di adverti tur esnan cu ta hungando 


- cunos derechonan democratico y cu 


ta poniendo nos estado di derecho na 
peliger, creando caos pa nan por haci 
y deshaci, cu nan lo encontra nos di 
M.E.P. semper den nan caminda pa 
para esaki. Jamas nos lo sucumbi pa 
intimidacion, menaza of cualkier otro 
forma di boycot, manera e corantnan 
cu actualmente ta nenga di publica 
nos comunicadonan, pasobra 
simplemente e no ta cumbini nan y ni 
gobierno. Mester snoer boca di 
oposicion. 

Articulonan sumamente baho y 
ofensivo ta ser firma pa activistanan 
di A.V.P./O.L.A., y a sabiendas cu e 
meta ta pa abusa di hende-, toch nan 
ta ser publica, basta ta pa lastra 
dirigentenen di partido M.E.P. 
Corda cu esnan cu actua manera 
colebra awe pa silencia nos, ta esnan 
cu ta yudando paderumba nos estado 
di derecho. 

Nos ta compronde cu tin hende cu pa 
motibo di persecusion politico tin | 
miedo di denuncia cosnan abscurro. 
Pero nos ta bisa cu tur cu yuda tapa 
maldad, mañan lo encontra un 
comunidad, unda esnan 
economicamente poderoso lo 
determina destino di nos pais y di 
nan tambe, na unda e ser humano no 
ta central, pero ta suborina na un 
regimen di odio y rencor. 

Un vez mas nos kier a enfatiza cu nos 
di M.E.P. semper lo sigui sali na 
vanguardia di interesnan dinos Aruba 
stima. 


Lider di fraccion di M.E.P. 
den Parlamento, 


Nelson O. Oduber. 

NOS BIEULUNAN TA CONTA 


JABURIBARI E HEFE DI E TRIBO DI INDIAN 


NA ARUBA, CU DURANTE ANA 1643 NO TABATA CONOCE COMPACION CU SU 
ENEMIGONAN 


Di boca pa boca e noticia tabata circula, cu Yaburibari e hefe di e tribonan di e indiannan di Aruba a bolbe 
logra na mata un di nan enemigonan blanco. 
Contento e otro indiannan a yega aserca bao di un palo di watapana na unda semper nan tabata uni hunto. 
Cu alegria ariba nan cara, nan tabata murmura cu otro pa un triunfo mas cu a ser logra pa nan tribo. 





Autor: MARIO KOOLMAN 
Compila: THEOLINDO LOPEZ 


Tabata un anochi scur na Aruba. 
Tanto e luna y e streanan tabata cubri 


pa un cantidad di nubia. Solamente 


algun di e vlamnan di e candelanan 
cu tabata cendi algun caminda tabata 
e unico cu tabata manda un poco 
claridad, na momento cu Y aburibari 
y algun indian mas a regresa na nan 

tribo. Na cara di Y aburibari, por a ser 
ripara e cansancio cu tabata ocupa su 
curpa. E sodornan cu tabata cubri su 
frenta y cara tabata reda su persona. 
E indiannan a cuminza rondona su 
persona pa tende e ultimo detallenan. 
Nan por aripara cu Y aburibari mester 
a encontra su mes den un batalla 
fuerte. Su cabez tabata grof y yen di 
santo, ademas su nanishi tabata un 
poco plat di golpinan cu e la ricibi. 
Pero pa e tribo di e indianan esaki no 
tabata algo di asina importante. E 
mas valioso pa nan tabata cu nan 
hefe Yaburibari, a bolbe kita cuatro 
of mas di nan enemigonan for di 
caminda. Un victoria mas pa e 
indiannan cu tabata lucha pa nan 
baranca Aruba. 


Y aburibari tabata un indian cu tur 
estranhero cua yega di bishita Aruba, 


conoce hopi bon, y nan tabata carga 
un miedo pa no encontra cu e hefe 
aki. Nan ta bon na altura, cu 
Yaburibari no tabata un indian cu 
tabata deposita su confianza den 
ningun estranhero. E tabata prepara 
su mes den tur sentido cu por. 
Y aburibari tabata un indian balente, 
luchador, bringador y ademas un 
heroe ariba su mes. Tur ora cu e por, 
etabata trata na convence e indiannan 
di su tribo, pa nunca confia un 
estranhero blanco. Y e indiannan 
tabata respeta su consehonan, como 
cu e tabata un homber correcto y 
violento. 

Un vez den un encuentro, cu nan a 
tene cu otro bao di un palo di watapana 
cubri cu'n sombra fresco, Yaburibari 
a dirigi su mes na su tribo - na unda un 
cantidad basta grandi di indian tabata 
sinta ariba tronconan di palonan di 

watapana cu yaa yega na nan destino 
di naturaleza - cue siguiente mensahe. 
"Na momentonan cu bosonan mester 
encontra cu un of mas estranhero 
blanco, corda semper ariba nos 
baranca Aruba. Batalla contra nan, te 
na momento cu nan lipnan no ta 
move mas, pasobra lipnan cu keda 
move, sigur lo yega e momento cu 

nan lo bai traiciona nos tribo. Y kico 
lo pasa e ora ey? Nan lo regresa sigur 
cu mas hendenan blanco, pa trata na 
mata nos y logra e ora ey, pa haya 
Aruba pa nan. Esey nos no por permiti 
como indiannan balente y luchador. 
Pa e motibo aki, tambe lo ta hopi bon 
pa nunca nos no keda na un solo 
lugar. Nos mester percura pa 

continuamente nos mester marcha 
tur rond di Aruba, p'asina e hende 
blanconan no sorpresa nos di un 
forma fatal. 


Y Yaburibari su palabranan a ser: 
bon capta pa e indiannan cu ta 
pertenece na su tribo. Un y tur ainda 
porrecordae diacu un barco Frances 
a yega Aruba. Ariba comando di 
Yaburibari, e indiannan den scondi 
a keda vigila e barco cu su 


| tripulantenan, cu a ancra den e lamar 


blauw di Aruba. Un y tur tabata 
considera e barco ey, cu su 
tripulantenan como nan enemigo 
mortal. E indiannan cu nan cara pinta 
como simbolo di guerra tabata 
sperando cu tur nan tranquilidad, pa 
haya e señal di Yaburibari pa 
cuminza actua. Pero nan hefe ta tin 
tur e pasenshi necesario, pa calcula 
bon ki ora su tribo mester drenta den 
accion. 

Y e momento apropiado a yega, na 
momento cu e tripulantenan a baha 
for di bordo y a pisa nan pia ariba e 

suelo di Aruba. Despues e indiannan 
por a mira, con nan a sambuya den e 
lamar cu su olanan blanco y salo pa 
busca calco. Y tabata ariba un 
momento asina Yaburibari tabata 
sperando. No a dura mucho, cu e la 
duna e indiannan e señal, cu e 
momento pa batalla a aserca. Mesora 
e indiannan a saca nan flecha y a 
pega esakinan na candela, pa despues 
manda nan flecha den direccion di e 
barco Frances. Un rato despues e 
barco tabata bao di un candela grandi 
den cual su humanan preto igual cu 
nubianan diki a cuminza cubri e 
lamar. Algun di e tripulantenan cu 
ainda tabata disfruta di un sosiego 
ariba abordo, a trata pa salva nan 
bida y a bula den lamar. Pero envano. 
Nan a ser bora pa e flechanan di e 
indiannan cu no tabata conoce 
compacion cu hendenan blanco. 
Algun parti den e lamar, a cambia di 
color blauw pa e color cora di sanger. 
Solamente e cielo cubri cu humanan 
preto, tabata e unico dak cu a keda e 
momento ey ariba cabez di e 
Francesnan. E Francesnan kendenan 
ainda tin cu bai conoce, kico ta un 
lucha contra e indiannan bao di guia 
di Yaburibari. E indian violento cu 
no conoce pordon pa su enemigonan. 
Nan a trata na salva nan bida ainda, 
pero nan no por a logra esey. Nan a 
ser derota malamente pa e tribo di e 
indiannan. Pero e noticia aki, e 
tripulantenan Frances hamas lo pora 
participa esaki na otronan. Nan lipnan 
lo no move hamas. 

Tabata ariba un dia mainta na 
momento cu e Spañonan di un forma 
di sorpresa a yega Aruba. E mainta 
ey ainda tabata cubri cu su brisanan 
fresco. Na e nubianan blanco cu 
tabata formando nan adorno na e 
cielo blauw, no tabata riparable na 
nada, cu tin un peligro tabata 
amenasando e tribo di e indiannan. 
Algun di e indiannan ainda tabata 
den un soño profundo. 


Diripiente e silencio cu tabata 
reinando a ser kibra pa e Spañonan, 
cu tabata marchando den e direccion 





di e indiannan. E indiannan a haya 
nan mes confronta cu un guerra 
inespera. Un guerra cu a drama 
bastante sanger. "Ban mira," 
Y aburibari a resona un grito di guera. 
Un y tur, ban batalla loque nos por 
como indian, pasobra mi no ta 
dispuesto pa entrega mi mes nunca y 
hamas na hombernan blanco. Mi ta 
mucho orgulloso pa esey. Aruba ta 
nos baranca awor y pa semper. Ban 
uni nos mes mas pronto cu ta posible 
y si ta sanger mester ser drama, nos lo 
haci esaki pa nos baranca stima. Mi 
mes lo lucha y batalla te na e ultimo 
flecha cu mi tin." Bao di gritamento 
como señal di guera, nan a cuminza 
enfrenta e Spañonan. No a dura 
mucho, cu Yaburibari a haya su mes 
confronta cu e oficial mayor di e 
Spañonan. 

"Bo ta nos preso," e oficial mayor di 
e Spañonan a grita Yaburibari, 
mientras cu e tabata swai cu su spada, 
tratando na mata e hefe di e tribo di e 
indiannan. Pero inespera, Yaburibari 
a haci un movecion y a sac bao y a 
logra dal e spada di e oficial cu tur su 
forza y e spada a kita cai abao. 

Yaburibari mesora a provecha di e 
oportunidad cu a presenta, y a tira su 
lanza cu un velocidad enorme, cual 
lanza a claba profundamente den e 
curpa di e oficial mayor. E oficial 
Mayor ainda a trata na tene su mes 
den balanza, pero e no alogra. Cu tur 
su peso e la kita cai abao sin bida 
mas den su curpa, na unda e la keda 
abao den un plas grandi di sanger 
produci pa su herida. Sangernan 
ainda bibo y cora cual lo ser chupa 
pa e teranan di e suelo, na unda e 
batalla a tuma lugar. Pa tin mas 
seguridad cu e oficial mayor tabata 
morto, Yaburibari, cu tur su odio y 
forza a ranca e lanza for di e curpa di 
e oficial, y despues a bora e curpa di 
e Spaño algun vez mas cu su lanza, 
pasina e tin tur e seguridad cu e ta 
morto. 

E resto di e Spañonan cu a logra na 
sobrevivir, mirando cu nan hefe a 
muri, mesora a duna e guera gana pa 
e indiannan. Nan no a perde tempo y 
mas liher cu nan tabata por a huy for 
di e mondinan. E kadushinan berde 
cu nan fenetanan skerpi tabata e 
testigonan di e guera gana pa e 

indiannan. Pero nan tabata testigonan 
estupido cu no por pronuncia palabra, 
pa duna e indiannan balente un 
palabra di felicitacion bon mereci. 

Yaburibari y su tribo por a canta un 
victoria atrobe pa un guerra inespera. 


Dianan no tabata para keto. E solo 
manera costumber tabata desaparece 
anochi den horizonte y tabata bolbe 
aparece pa su mayan cu su rayonan 
di oro pa brinda e claridad necesario. 
E indiannan tabata hibando un bida 
feliz entre nan sefioranan y nan 
yiunan, y tur otro cu tabata pertenece 
na e tribo di Yaburibari. Tabata ariba 
un dia cu nan tabata den 
combersacion cu otro, na momento 
cu diripiente a resona un tiro for di e 
mondinan. Mesora e indiannan a 
prepara nan mes, mientras cu e 
muhernan y e muchanan a bai sconde 
den nan lugar di costumber. E biaha 
aki tabata e Inglesnan cu a duna nan 
un sorpresa amargo. E duracion 
despues di e tiro no a dura mucho pa 
un guerra formal a principia. Tanto 
lanza, cuchui, flecha y zonidonan di 
scopet tabata formando e cruelidad 
di un guerra. E indiannan no tabata 
tin un manera pa por a libra nan mes 
tan facil for di e Inglesnan. Algun di 
e lugarnan di e indiannan a ser pega 
na candela. For di un di nan algun 
grito tabataresonando pa ayudo. Pero 


e gritonan ey pa ayudo tabata envano. 
Pronto e gritonan å termina den nada. 
E indiannan gritando a encontra nan 
morto na man di e candela. 

No a sobra nada otro mas, pa no 
enfrenta e Inglesnan y Yaburibari a 
comenda su tribo pa nan huy mas 
liher cu tabata posible. Un guerra cu 
hamas Yaburibari y su tribo lo lubida. 
Nan a ser derota di un forma cruel. 
Sinembargo Yaburibari por a logra 
di haya sa kende tabata e comando di 
e Inglesnan. Y tabata e homber ey, e 
mester derota p'asina cobardia e 
Inglesnan. For di tras di un piedra cu 
Y aburibari tabata scondi, e la manda 
un flecha ariba e Ingles cu tabata 
comanda e grupo di e Inglesnan. E 
kier a manda un grito di alegria na 
momento cu e flecha a bora su mes 
exactamente den e homber blanco su 
corazon. Mesora tambe, manera un 
fruta cu tabata kita cai for di palo, e 
Ingles ey a kita cai abao. Su restonan 
di su curpa lo keda atras pa ser comi 
pa bichinan di tera. E Inglesnan 
mesora a ser ocupa pa cobarderia y 
nan a huy for di eynan. Pero no 
prome cu e Inglesnan cu señalnan di 
man, a duna e Indiannan di 
compronde, cu nan lo regresa atrobe 
pa caba cu nan tur. Nan no a keda 
contento, cu e homber principal di 
nan grupo a ser mata pa e indian 
Yaburibari. 

E indiannan mes a keda domina pa 
un tristeza sin consuelo y sin final. 
Nan tribo a perde hopi indian cu a ser 
mata pa e Inglesnan. A reina un luto 
ariba e tribo di Yaburibari. E tribo 
tan orgulloso y balente lo bai keda 
dianan sin conoce mas kico tabata 
diverticion y fiesta cu tocamento di 
tambu, bailamento y contando chiste 
bao di e palo di watapana, cu su 
claridad di candelanan cu tabata ser 
pega cu takinan seco di mondi. 


Un di e mucha muhernan indian, cu 
a keda cubri pa tristeza tabata Pilara. 
E la perde tanto su tata, mama y su 
tres rumannan, cu a haya nan morto 
pa e candela furioso pega pa e 
Inglesnan. Pero Yaburibari por a sa 
di brinda su ayudo na Pilara y tambe 
su consuelo. Un simpatia grandi pa 
parti di Pilara a nace pa Yaburibari. 
Un simpatia cu despues a dorna e 
corazon di Pilara cu stimacion y amor 
pa e hefe di nan tribo. Ariba un dia 
Pilara no por a domina su tentacion 
mas, y aaserca nan hefe cu e siguiente 
peticion: "Yaburibari, bo por yega 
na stima un mucha muher indian cu 
a cai den mala suerte? O bo no ta 
bibando cu mi sufrimento?" 

Un hari chiquito a forma ariba cara di 
Yaburibari. "Pilara, pensa bo bon, 
pasobra mi dedicacion pa bo lo ta 
hopi poco mes. Como hefe di nos 
tribo, mi tin hopi deber pa cumpli cu 
nan, pa por dedica mi stimacion 
completo pa bo.” "O bo ta tuma mi 
ainda pa un mucha muher chiquito?? 
Mira mi curpa bon, mi pechonan ta 
bon forma caba, ademas mi lo por 
mira pa bo, como un bon muher." 
Y aburibari a hala mas serca di Pilara 
y a pone un sunchi ariba e lipnan di e 
mucha muher indian y despues a 
bisa: "Cualquier dia mi ta duna bo un 
contesta, loque bo kier sa tocante mi 
stimacion pa bo." 


Tabata reina un scuridad casi 
completo, na momento cu e Inglesnan 
aregresa for di Inglaterra pa pisa nan 
pia un vez mas ariba e suelo di Aruba, 


pa tuma venganza ariba e indiannan. 
Nan ta tin un solo pensamento. Nan 
lo mester capta e indian brabo cu ta 
hefe di e tribo. Nan a rondona cu tur 
nan cuidou y silencio e barrio na 
unda e indiannan tabata campando. 
Na momento cu e solo a anuncia cu 
e la marca su pasonan di mainta 
ariba Aruba, ainda hopi di e 
indiannan tabata gozando di nan 
sosiego. Di un forma traicionero nan 
a ataca e indiannan cu no a spera 
esaki. 

Pero e biaha aki nan a bin bon arma 
cu armanan moderno, manera scopet 
di polvo y hasta cu cayon. 

Mas liher cu Yaburibari tabata por, e 
la duna e señal na su tribo pa nan huy 
mas liher cu tabata posible, si nan tin 
gana di keda na bida. Varios di e 
indiannan durante e guerra, a ser 
mata, como cu nan no por a defende 
nan mes contra e armanan moderno 
di e Inglesnan. Tabata parce pa e 
indiannan cu no lo yega un fin na e 
tiramento for di cual candelanan 
tabata sali for di e scopetnan. Poco- 
poco e guerra cruel a yega na su 
final. Di leu ainda algun desordo di 
tiramento tabata scuchable. 


Despues cu e Inglesnan por a canta 
triunfo, nan a desaparece for di 
Aruba. E indiannan cu un cara serio 
tabata mirando otro. Nan tribo ya no 
tabata consisti di hopi indian mas. 
Pero un y tur tabata puntra otro, ta na 
unda nan hefe por akeda. Yaburibari 
no tabata presente serca nan. E no a 
regresa. E por a ricibi heridanan cu e 
no por a cana talvez, pa yega serca 
nan? Un poco rato despues nan a 
logra haya un noticia tristo, pa cual e 
corazonnan di e indiannan a krimp 
den otro, ora cu un mucha muher a 
conta nan, cu e tabata scondi entre 
un cantidad di matanan di seida, ora 
cu e la mira, con un di e homber 
blanconan a tira Yaburibari den su 
corazon. Y despues di esey, un di e 
Inglesnan a saca su spada y cu esaki 
e la corta e cabez di nan hefe bula 
afor. 


Tabata parce cu e solo no ta tin su 
splendor necesario, na momento cu 
pasu mayannan lo deposita e cadaver 
di Yaburibari den su ultimo lugar di 
sosiego. Un urna tur pinta cu 
pinturanan especial haci ariba e dia 
ey, a ser treci na e tribo. 

Tabata reina un tristeza completo 
yena cu sufrimento pa e indiannan. 
Nan hefe tan balente ya no tabata na 
e mundo aki mas. Despues cu nan a 
pone e cadaver di nan hefe den e 
urna, nan a pone dos di e obhetonan 
cu mas Yaburibari tabata usa. Su 
flecha y su cuchui. E solo tabata casi 
den su ultimo oranan pa e baha den 
horizonte, na momento cu e urna cu 
e restonan di Yaburibari a ser baha 
den un buraco cu a ser coba, pa 
despues e indiannan a tapa esaki cu 
santo. Un di e indiannan cu semper 
tabata compaña Yaburibari tur 
caminda ahiba e ultimo palabra como 
un adios pa semper. "Awe pa nos 
indiannan no ta un dia manera tur 
otro dia. Awe nos mester tuma 
despedida di un indian cu semper 
como hefe di nos tribo, a sa di lucha 
y batalla cu nos por a gana hopi 
guerra. Hopi sanger Yaburibari a 
drama panos y tambe panos baranca 


stima Aruba, pa nunca no cai den e 
mannan di e homber blanconan. Pero 
lastima, nos a perde e batalla aki, 
como nos no tabata por a bringa di un 
forma husto, contra esnan blanco cu 
armanan cu tabata saca candela. Ban 
duna Y aburibari e honor cu e merece. 
Nos lo keda yama e lugar aki na unda 
su restonan ta dera pa semper 
Y aburibari." 

Despues di e palabranan ey, un y tur 
di e indiannan masculino a staka nan 
lanza rond di e graf di Yaburibari, pa 
despues domina pa tristeza y odio 
desaparece for di e graf. 

Atras a keda un mucha muher 
yorando y sclamando su pena na graf 
di Y aburibari. Tabata e mucha muher 
indian, Pilara, cu a perde su corazon 
pa nan hefe cu ya no tabata existi 
mas. Un di e indiannan masculino, 
cu tambe a keda atras, tabata trata na 
consola e mucha muher indian. Pero 
sin resultado. 

"Y aburibari," Pilara bao di 
yoramento tabata bisa, "pakico nunca 
bo no a declara bo stimacion na mi? 
Pero Yaburibari no por a contesta e 
mucha muher indian. Su lipnan 
hamas lo por move. 

"Tom ta un di e hombernan cu boca 
mas grandi cu ta existi," su ruman 
homber Peter di 44 aña a bisa. Talvez 
bo'n ta kere mi, pero cu su 16 aña 
caba e la ser retira for di e school cu 
e ta bayendo. For di e dia ey caba e la 
bira un sinverguenza y ta hibando un 
bida cu placa di otro hende. Un y tur, 
semper tabata dispuesto pa yuda Tom 
tur momento. Na momento cu e la 


ser confronta cu'n enfermedad serio, 


E ganador di Jackpot, Tom, ta 
amusa su mes cu muhernan 
sexy y ta gasta placa pa loco - 
pero e hendenan cu a yega di 
yuda su persona, etalaga nan 


mi tabata asina bon pa yuda mi ruman 
homber, pa transplantacion di un di 
mi niernan. Pa e motibo aki te cu 
awe, e mester ta gradecido na mi 
persona cu ainda e ta na bida. Pero 
Tom ta un persona asina baho, cu 
awor cu e la gana un suma grandi for 
di Jackpot, e la bira un homber, cu 
no tin ningun sintimento mas pa 
demostra su gradicimento. Mi ta sinti 
mi tur malo, cu mi ruman homber 

por ta asina un sinverguenza. No y 
mas no." Peter cu'n voz serio a bisa, 
"hamas mi por a biba pensa, cu Tom 
ta un persona di mas idiota cu tin 
ariba e mundo aki. Anto pa colmo e ta 
mi ruman homber. Ultimo cu Tom a 
cumpra un auto nobo - Jaguar - Tom 
a yama mi na telefon, pa conta mi con 
fantastico su propiedad nobo ta. Ta 
pakico e mester conta mi esey? Pa 
gaba mi cuanto placa e tin talvez, y cu 

mi ta keda un homber pober compara 
cu su persona? Pero mi sa, cu ta gaba 
e kier gaba, pasobra e sa cu mi 
persona, no tin e manera pa yega na 
un auto nobo. Pero no ta mi persona 
solamente cu ta su ruman hombere la 
lubida, awor cu e ta hibando un bida 
di riqueza. No, pero tambe e la lubida 
ariba tur e otro hendenan cu semper 
a yega di yuda su persona, na 
momento cu e tabata den necesidad. 
E la laga nos tur na caya awor cue ta 
hibando un bida rodona pa placa. 
Kere mi," Peter cu un verguenza den 
su voz a bisa, "mi no tin duele di mi 
ruman homber pa bisa esaki di su 
persona, pero e ta peor cu'n cacho di 
mas sinverguenza cu tin ariba e 
mundo aki." 


E feliz ganador di un premio grandi 
consistiendo di un suma grandi, a 
declara, cu e lo bai usa su riqueza pa 





su propio diverticion y cue no ta mira 
nada malo den esey. 

Naunreportero e la conta lo siguiente: 
"Mi no ta nenga, cu enverdad hopi 
hende a yega di yuda mi, na momento 
cu mi tabata den necesidad. Pero 
ningun momento por ta asina si, cu 
mi a yega di obliga nan pa duna mi 
nan ayudo. Pero awor cu mi ta consisti 
di un cantidad di placa, nan kier ta e 
promer nan, pa para den un fila, pa 
logra haya algo for di mi persona. 
Pero e hendenan ey tur pa mi ta mas 
cu loco, pasobra hamas y nunca nan 
por prueba cu mi debe nan algo. Mi ta 
di opinion, cu mi por haci loque cu mi 
kier cu mi placanan, no ta asina? Ta 
mi placa nan ta y cu esey tambe nan 
por lubida, cu nan tin e derecho pa 
exigi algo di mi persona! 

E feliz ganador, a cuminza participa 
eanaaki, den e Jackpot di un postcode 
- loteria, cual premio tabata consisti 


di siete millon florin hulandes. 
Inmediatamente despues cu Tom a 
logra gana e premio mayor, e la 
bandona e apartamento cual su ruman 
muher tabata paga e huur pa su 
persona. Actualmente Tom ta 
bibando den un cas luhoso na 
Amsterdam cu e la cumpra pa Fis. 
500.000. Den un otro ciudad di 
Hulanda, habita pa hendenan 
consistiendo di un riqueza grandi, 
Tom a laga construi un villa grandi 
cu pisina y tambe un sauna. Ademas 
cu Tom tin un jaguar caba, e la 
cumpra aserca un auto luhoso - 
Porsche, Corevette y tambe e tin den 
su garage un Harley-Davidson. 

Sin ningun sorto di verguenza ariba 
su cara, eta conta un y tur, con tur dia 
e ta bai come den e restaurantnan 
mas cara cu por tin. 

"A1," su ruman muher a bisa, "Tom 
awor cu e tin placa ta bibando igual 
cuun Sjeik-Arabier, pero panos mes 
cu tanto a yuda su persona, e no por 
siquiera ofrece nos un pan seco. E la 
lubida cu tabata mi persona como su 
ruman muher antes tabata paga e 
huur di su apartamento, tambe hopi 
vez mi tabata haci cuminda pa e por 
come. Pero ta asina mundo ta, un 
hende ta lubida mucho liher ariba e 
bondadnan cu su propio rumannan a 
sacrifica pa su persona. Sinembargo 
nos ningun no ta corre tras di su 
placa. Solamente loque nos ta desea 
for di su persona, ta parecorda cuanto 
ayudo e la ricibi for di nos, pa tur 
loque nos a sacrifica pa Tom durante 
cu e tabata den necesidad cu tur nos 
cariño y amor. 

